A sokkoló hűtő mindenek előtt az élelmiszerbiztonságot javítja. A hűtés során van egy hőmérsékleti tartomány, ami kedvez a baktériumok gyors elszaporodásának az élelmiszerben. A sokkoló hűtés a lehető leggyorsabban viszi át az ételt ezen a 10-60°C közötti "veszélyzónán", ami jelentősen csökkenti az ételmérgezés kockázatát. Ráadásul a sokkoló hűtés meghosszabbítja az étel eltarthatóságát is, így kevesebb lesz a hulladék, szóval nemcsak a gyomrunk, de a pénztárcánk is hálás lesz érte!